Prinsesse Christina mistenkt for korrupsjon
Prinsessen ble onsdag offisielt mistenkt i etterforskningen som involverer hennes ektemann, den tidligere håndballspilleren, Iñaki Urdangarín (45). Han blir etterforsket for anklager om underslag gjennom et selskap han har frontet. Det er snakk om hvitvasking og svindel av flere millioner Euro melder avisen The Guardian.Prinsesse Cristina er kalt inn for å forklare seg i retten 27. april. I følge BBC finnes det e-poster som tyder på at prinsessen visste om ektemannens formueforvaltning. Urdangarìs og hans tidligere forretningspartner Diego Torres er mistenkt for å overføre penger gitt av regionale myndigheter til Noos Institute for å organisere sportsbegivenheter.Obligasjonslånene er tatt ut fra en stiftelse der prinsessen har fungert som styremedlem. Nå er Urdangaríns tidligere samarbeidspartner Diego Torres hovedmistenkt i saken, og spørsmålet om mulig tiltale for Urdangarin og prinsesse Christina vil være basert på hans vitnesbyrd.Siden etterforskninga av saken begynte i 2011, har Urdagarin vært i retten to ganger. I desember i år ble Hertugen suspendert fra offisielle kongelige oppdrag. - Hvis prinsessen sitter på tiltalebenken, vil det være et slag mot monarkiets prestisje, forteller Miguwl Bernad, leder av det kontroversielle miljøet «Clean Hands» i følge The Guardian. Cristina (47) er andre barn av kong Juan Carlos og dronning Sofias tre barn.
Den spanske prinsessen har fått status som mistenkt og må avgi forklaring i korrupsjonssaken mot sin ektemann.